Chicagoskolen (samfunnsøkonomi)

Chicagoskolen er en samfunnsøkonomisk fagtradisjon innenfor nyklassisk økonomi som assosieres med Chicago-universitetet i USA. Chicagoskolen vektlegger frie markeder fremfor statlig organisasjon, handlinger hos rasjonelle aktører som opphav til makrofenomen, samt regelbunden offentlig finans- og pengepolitikk snarere enn diskresjonær konjunkturstyring. Tenkningen til Chicagoskolen har hatt svært stor innflytelse på Amerikansk og Britisk økonomisk politikk, og er av mange kreditert som det idéhistoriske fundamentet til den nyliberale politiske bevegelsen.

Chicagoskolen vokste frem ved Chicago-universitetet på 1930-tallet, anført av Frank Hyman Knight, som skrev arbeider som opponerte mot den Keynesianske vendingen sett i økonomifaget på 20- og 30-tallet. Som sådan var han kritisk til en intervensjonistisk stat, og mente at bærekraftig og langsiktig økonomisk vekst først og fremst var et resultat av de frie markedenes funksjonsmåte. Kjente senere tenkere innenfor Chicago-tradisjonen, som har argumentert for frie markeder og mindre statlig intervensjon, er blant annet Milton Friedman, Ronald Coase, George Stigler, Robert E. Lucas, så vel som den norske nobelprisvinneren Finn Kydland.

Referanser 

Samfunnsøkonomi
Konservatisme i USA